Číslo: 9877-34921/47-5/2022

**SPRÁVA O ENVIRONMENTÁLNEJ KONTROLE**

**č. 31/2022/Čič/Z**

Slovenská inšpekcia životného prostredia, Inšpektorát životného prostredia Banská Bystrica, Odbor integrovaného povoľovania a kontroly (ďalej len „SIŽP“), ako príslušný odborný kontrolný orgán – orgán štátneho dozoru podľa § 9 ods. 1 písm. a) a § 10 zákona č. 525/2003 Z. z. o štátnej správe starostlivosti o životné prostredie a o zmene a doplnení niektorých zákonov v znení neskorších predpisov a podľa § 32 ods. 1 písm. d) zákona č. 39/2013 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov (ďalej len „zákon o IPKZ“) vykonala environmentálnu kontrolu (ďalej len „kontrola“) podľa § 34 ods. 1 zákona o IPKZ. Počas kontroly a pri vypracovaní správy o kontrole sa postupovalo podľa zákona o IPKZ.

1. **Kontrola**

Typ kontroly: **§ 34 ods.5 a 6 – Bežná**

Podnet: Nie

Výsledok: § 35 ods. 1 zákona - Súlad

Odstúpené: Nie

1. **Orgán štátneho dozoru**

Inšpektor: RNDr. Anna Čičmancová Číslo preukazu: 777

Telefón: 048/471 96 56

Elektronická adresa: anna.cicmancova@sizp.sk

Inšpektor: Ing. Mária Petrová, vedúca odboru integrovaného povoľovania a kontroly,  Číslo preukazu: 146

Telefón: 048/471 96 52

Elektronická adresa: maria.petrova@sizp.sk

Inšpektor: RNDr. Magdaléna Urbánková, vedúca odboru inšpekcie ochrany ovzdušia, Číslo preukazu: 185

Telefón: 048/471 96 60

Elektronická adresa: magdalena.urbankova@sizp.sk

1. **Prevádzkovateľ**

Názov podľa OR: Železiarne Podbrezová a.s.

Adresa sídla: Kolkáreň 35, 976 81 Podbrezová

IČO: 31 562 141

Kontrola oznámená: 11. 08. 2022 Spôsob: Elektronickou poštou

Zástupca: Ing. Pavel Faško Funkcia: vedúci odboru bezpečnosti a životného prostredia, poverený štatutárnym zástupcom na zastupovanie prevádzkovateľa

Telefón: 048/645 59 00

Elektronická adresa: fasko@zelpo.sk

1. **Prevádzka**

Názov podľa IP: Oceliareň Železiarne Podbrezová a.s.

Adresa prevádzky: Kolkáreň 35, 976 81 Podbrezová

Variabilný symbol: 470400104

Integrované povolenie: 5147/485/OIPK/470400104/2004/Šk

Vydané: 17. 08. 2005

Právoplatné: 09. 09. 2005

Projektovaná kapacita: 50 t.h-1 plynulo odlievaných oceľových blokov (kontiodliatkov)

Kategória: 2. Výroba a spracovanie kovov

2.2. Výroba surového železa alebo ocele z prvotných alebo druhotných surovín vrátane kontinuálneho odlievania s kapacitou presahujúcou 2,5 tony za hodinu.

1. **Časová os**

Predchádzajúce kontrolované obdobie: 01. 01. 2019 – 06. 10. 2020

Posledná kontrola: 07. 10. 2020

Kontrolované obdobie: 01. 01. 2021 – 16. 08. 2022

Začatie kontroly: 16. 08. 2022

Prvé miestne zisťovanie: 16. 08. 2022

Vypracovanie správy: 28. 09. 2022

Doručenie správy: Deň prevzatia doporučenej zásielky s doručenkou

1. **Vykonané úkony**

Fotodokumentácia: Nie Počet snímok:

Videodokumentácia: Nie

Odňatie prvopisov: Nie

Odobraté vzorky: Nie

Meranie emisií: Nie

Iné: pre účely kontroly boli prevádzkovateľom poskytnuté fotokópie dokumentov, ktorých zoznam je uvedený v časti správy I. Použité podklady

1. **Zameranie kontroly - opis**

Environmentálna kontrola bola podľa § 34 zákona o IPKZ zameraná na zisťovanie dodržiavania vybratých podmienok integrovaného povolenia a zisťovanie, či nedošlo k zmene okolností, ktoré môžu viesť k zmene povolenia.

1. **Stav prevádzky v čase miestneho zisťovania – opis**

Stav prevádzky zodpovedá popisu uvedenému v integrovanom povolení.

Oceliareň sa nachádza v katastrálnom území obce Podbrezová. Tvorí ju elektrická oblúková pec (EAF), panvová pec (LF) a zariadenie plynulého odlievania (ZP). Do elektrickej oblúkovej pece sa vsádzkuje upravený oceľový šrot a prísady podľa technologického predpisu. Prísady sú skladované v oceľových zásobníkoch v hale EAF a v hale panvovej pece. Emisie z dopravy prísad sú odlučované v látkovom filtri skladu prísad. EAF je umiestnená v tzv. DOG-HOUSE (pec je zakrytovaná a odsávaná). Odpadové plyny z EAF a LF sú čistené v odlučovacom zariadení ALFA JET Plus. V procese tavenia sa emulgovaná troska samovoľne oddelí od oceľovej taveniny. Vzniknutá troska pri spracovaní ocele je vedľajším produktom a využívaná je, ako umelé hutné kamenivo.

V čase kontroly prebiehala pravidelná oprava elektrickej oblúkovej pece, výroba neprebiehala.

1. **Použité podklady**

* Oznámenie údajov o stacionárnych zdrojoch, emisiách a dodržiavaní EL a EK zo rok 2021 (list pre OÚ BR, OSŽP) č. 14044/Pbžp/2022 zo dňa 14.02.2022
* Oznámenie údajov do NRZ zo rok 2021 (list pre SHMÚ) č. 18255/Pbžp/2022 zo dňa 25.02.2022
* Nakladanie s odpadmi v roku 2021 (list pre OÚ BR, OSŽP) č. 17956/Pbžp/2022 zo dňa 24.02.2022
* Predloženie dokladu o výsledku diskontinuálnej oprávnenej technickej činnosti (list pre SIŽP, IŽP BB, OIP) č. 57569 Pbžp/2022 zo dňa 01.07.2022
* Predloženie dokladu o výsledku diskontinuálnej oprávnenej technickej činnosti (list pre OÚ BR, OSŽP) č. 57579 Pbžp/2022 zo dňa 01.07.2022
* Pracovno-bezpečnostný a technologický predpis pre odlučovacie zariadenie EAF a LF pece PBTP-01.1-104/14
* Osnova školenia pre stredisko EOP – odlučovacie zariadenie
* Zápisník bezpečnosti práce
* Správa o oprávnenom meraní emisií tuhých znečisťujúcich látok z odsávania úpravárenskej linky II a skladu prísad, č. 02/246/2012 zo dňa 06. 11. 2012, realizovalo akreditované skúšobné laboratórium EKO-TERM SERVIS s.r.o. Košice
* Správa o oprávnenom meraní emisií TZL, NOx, CO a SO2 na prevádzke Oceliareň – taviace pece EAF a LF v spoločnosti ŽP, a.s., č. 02/188/2014 zo dňa 05. 09. 2014, realizovalo akreditované skúšobné laboratórium EKO-TERM SERVIS s.r.o. Košice
* Správa o oprávnenom meraní emisií NOx a CO na prevádzke Oceliareň – taviace pece EAF a LF v spoločnosti ŽP, a.s., č. 02/215/2014 zo dňa 07. 10. 2014, realizovalo akreditované skúšobné laboratórium EKO-TERM SERVIS s.r.o. Košice
* Správa o oprávnenom meraní emisií polychlórovaných dibenzo-p-dioxínov a polychlórovaných dibenzofuránov a ortuti z pecí EAF a LF prevádzkovateľa ŽP, a.s., č. 02/291/2015 zo dňa 29. 10. 2015, realizovalo akreditované skúšobné laboratórium EKO-TERM SERVIS s.r.o. Košice
* Správa o oprávnenom meraní emisií TZL, CO, NOx, SO2 na prevádzke Oceliareň – taviace pece EAF a LF v spoločnosti ŽP, a.s., č. 02/264/2017 zo dňa 12. 06. 2017, realizovalo akreditované skúšobné laboratórium EKO-TERM SERVIS s.r.o. Košice
* Správa o oprávnenom meraní emisií TZL, PCDD/F z prevádzky Oceliarne a Valcovne rúr v spoločnosti ŽP, a.s., č. 02/364/2018 zo dňa 18. 09. 2018, realizovalo akreditované skúšobné laboratórium EKO-TERM SERVIS s.r.o. Košice
* Správa o oprávnenom meraní emisií TZL, CO, NOx, SO2 z taviacich pecí EAF a LF na prevádzke Oceliareň prevádzkovateľa ŽP, a.s., č. 02/224/2020 zo dňa 15. 05. 2020, realizovalo akreditované skúšobné laboratórium EKO-TERM SERVIS s.r.o. Košice
* Správa o oprávnenom meraní emisií CO, NOx, Hg, PCDD/F z technologických zariadení spoločnosti ŽP, a.s., č. 02/309/2021 zo dňa 02. 06. 2021, realizovalo akreditované skúšobné laboratórium EKO-TERM SERVIS s.r.o. Košice

1. **Kontrolné zistenia**

**1.** kontrolovaná podmienka) B. Podmienky prevádzkovania, 1. Všeobecné podmienky, ***bod č. 1.5: Akékoľvek plánované zmeny umiestnenia prevádzky, ktoré môžu výrazne ovplyvniť kvalitu životného prostredia, podliehajú integrovanému povoleniu. O tieto zmeny musí prevádzkovateľ požiadať osobitne.***Zistený stav: **Dodržaná**

Opis: Áno

V prevádzke neboli vykonané zmeny, ktoré môžu ovplyvniť kvalitu životného prostredia. Prevádzkovateľ má vydané integrované povolenie č. 6019-33121/2016/Pet/470400104/Z10-SP zo dňa 24.10.2016 v znení rozhodnutia č. 9026-44111/2021/47-5/470400104/Z13-SP zo dňa 23.11.2021, ktorého súčasťou je stavebné povolenie na stavbu „Vákuovacie zariadenie ocele typu VD“, pre ktorú hľadá spôsob financovania.

**2.** kontrolovaná podmienka) B. Podmienky prevádzkovania, 1. Všeobecné podmienky, ***bod č. 1.6: Prevádzkovateľ je povinný zapracovať do prevádzkových predpisov povinnosti vyplývajúce z integrovaného povolenia.***Zistený stav: **Dodržaná**

Opis: Áno

Povinnosti vyplývajúce z integrovaného povolenia sú zapracované v rámci Pracovno-bezpečnostných a technologický predpisov jednotlivých zariadení prevádzky. Pre účely kontroly bol poskytnutý Pracovno-bezpečnostný a technologický predpis pre odlučovacie zariadenie EAF a LF pece PBTP-01.1-104/14.

**3.** kontrolovaná podmienka) B. Podmienky prevádzkovania, 1. Všeobecné podmienky, ***bod č. 1.7: Prevádzkovateľ je povinný preukázateľne oboznámiť s prevádzkovými predpismi prevádzky, schváleným manipulačným poriadkom vodných stavieb pracovníkov prevádzky.***

Zistený stav: **Dodržaná**

Opis: Áno

Oboznámenie s prevádzkovými predpismi prevádzky, schváleným manipulačným poriadkom vodných stavieb pracovníkov prevádzky bolo SIŽP preukázané predložením záznamov k jednotlivým dokumentom, v ktorých sú podpisy zodpovedných pracovníkov. Robotnícke profesie sú školené podľa osnovy školenia, ktorá je pripravovaná pre konkrétne stredisko. Preškolenie je dokumentované v „Zápisníku bezpečnosti práce“, ktorý má zavedený každý pracovník.

**4.** kontrolovaná podmienka) B. Podmienky prevádzkovania, 1. Všeobecné podmienky, ***bod č. 1.8: Prevádzkovateľ je povinný informovať verejnosť o znečisťovaní ovzdušia zo zdroja znečisťovania ovzdušia a o opatreniach vykonávaných na obmedzenie tohto znečisťovania v zmysle všeobecne záväzných právnych predpisov ochrany ovzdušia.***

Zistený stav: **Dodržaná**

Opis: Áno

Prevádzkovateľ informuje verejnosť o znečisťovaní zo zdroja znečisťovania ovzdušia na svojej internetovej stránke https://www.oceloverury.sk/. Zverejnené sú informácie: názov prevádzky, kategória zdroja znečisťovania v zmysle všeobecne záväzných právnych predpisov ochrany ovzdušia, názvov časti zdroja, výkon zariadenia, znečisťujúca látka, emisný limit, výsledky oprávnených meraní, interval merania, termín ďalšieho merania.

**5.** kontrolovaná podmienka) C. Emisné limity, 1. Emisné limity pre vypúšťanie znečisťujúcich látok do ovzdušia, ***bod č. 1.1: Emisie znečisťujúcich látok vypúšťané z jednotlivých technologických častí prevádzky do ovzdušia nesmú prekročiť limitné hodnoty určené v tabuľke č. 1 a č. 2.***

*tab. č. 1 Emisný limit pre technologickú časť prevádzky „EAF pec, LF pec“*

|  |  |  |  |
| --- | --- | --- | --- |
| **Technologická časť**  **prevádzky** | **Výška komína (m)**  **/priemer (m)** | **Odlučovacie**  **zariadenie** | **Znečisťujúca látka/Emisný limit a BAT – AEL\*** |
| EAF pec, LF pec | 37,55 / 4,50 | Hadicový filter a regeneračným zariadením („ALFA-JET Plus“) | TZL\* NOx CO Hg\*  PCDD+PCDF\*  (mg.m-3) (mg.m-3) (mg.m-3) (mg.m-3) (ng I-TEQ.m-3)  20/151) 400 1 000 0,05 0,1 |

TZL-tuhé znečisťujúce látky, NOx –oxidy dusíka vyjadrené ako NO2 , CO-oxid uhoľnatý, PCDD+PCDF-polychlórované dibenzo-p-dioxíny (PCDD) a polychlórované dibenzofurány (PCDF), BAT-AEL\*-úroveň emisií súvisiaca s BAT, 1) – Platí od 1. januára 2020

*tab. č. 2 Emisný limit pre technologickú časť prevádzky „Sklad prísad“*

|  |  |  |  |
| --- | --- | --- | --- |
| **Technologická časť**  **prevádzky** | **Výška komína (m)/**  **priemer (m)** | **Odlučovacie**  **zariadenie** | **Znečisťujúca látka/ BAT-AEL \*** |
| TZL (mg.m-3 ) |
| Sklad prísad | 39,70/1,0 | textilný filter  s regeneračným  zariadením | 20 |

TZL-tuhé znečisťujúce látky, BAT-AEL\* - úroveň emisií súvisiaca s BAT

Zistený stav: **Dodržaná**

Opis: Áno

Prevádzkovateľ preukazuje dodržiavanie určených emisných limitov oprávnenými meraniami.

Pri vykonanej kontrole dňa 16.08.2022 boli predložené správy z oprávneného merania emisií znečisťujúcich látok nasledovne:

1.Správa o oprávnenom meraní emisií CO, NOx , Hg, PCDD/F z technologických zariadení spoločnosti Železiarne Podbrezová a.s., číslo správy: 02/309/2021, dátum vydania správy: 02.06.2021.

Meranie vykonala oprávnená osoba EKO-TERM SERVIS s.r.o., Napájadlá 11/2743, 040 12 Košice, IČO: 31 695 671.

Deň oprávnenej technickej činnosti: 04. máj 2021

Výsledky merania:

Zdroje/zariadenia vzniku emisií: Taviace pece EAF a LF

|  |  |  |  |  |  |
| --- | --- | --- | --- | --- | --- |
| Meraná  zložka | Priemerná hodnota  ( C )  (ng-TEQ/m3 )1) | Maximum  ( C )  (ng-TEQ/m3 )1) | Emisný limit2)  ( C )  (ng-TEQ/m3 )1) | Režim s najvyš.  emisiami  (áno/nie) | Upozornenie na  súlad/nesúad2) |
| PCDD/F 4) | - | 0,09 | 0,1 | áno 3) | **súlad** |
| Meraná  zložka | Priemerná hodnota  ( C )  (mg/m3 ) 1) | Maximum  ( C )  (mg/m3 ) 1) | Emisný limit2)  ( C )  (mg/m3 ) 1) | Režim s najvyš.  emisiami  (áno/nie) | Upozornenie na  súlad/nesúad2) |
| Hg 4) | - | 0,001 | 0,05 | áno 3) | **súlad** |

1) Stavové podmienky vyjadrenia hmotnostnej koncentrácie: 0o C, 101,3 kPa, suchý plyn.

2) Emisný limit (ďalej len „EL“), podmienky jeho platnosti a požiadavky dodržania EL: určené v rozhodnutí SIŽP IŽP Banská Bystrica č. 8756-5635/47/2016/Mkš/470400104/Z9 zo dňa 18.02.2016.

Požiadavka dodržania EL podľa § 32 ods. 4 vyhlášky MŽP SR č. 410/2012 Z. z. v znení neskorších právnych predpisov.

3) Hodnotenie emisne najnevýhodnejšieho režimu a výkonových parametrov zariadenia. Výsledky zodpovedajú režimu prevádzky zariadení, ktorý nastavil zákazník/prevádzkovateľ zdroja ZZOv. Informácia o čase (režime) prevádzky poskytol zákazník. Sledovanie ďalších vybraných prevádzkových parametrov počas merania je uvedené v kap. 5.

4) Hmotnosť ZL vo vzorkách stanovená subdodávateľským analytickým laboratóriom EKOLAB s. r. o., IČO: 31 684 165.

2. Správa o oprávnenom meraní emisií TZL, CO, NOx, SO2 z taviacich pecí EAF a LF na prevádzke Oceliareň prevádzkovateľa Železiarne Podbrezová a.s., číslo správy a dátum vydania: 02/224/2020 zo dňa 15.05.2020.

Meranie vykonala oprávnená osoba EKO-TERM SERVIS s.r.o., Napájadlá 11/2743, 040 12 Košice, IČO: 31 695 671.

Deň oprávnenej technickej činnosti: 12.05.2020

Výsledky merania:

Zdroje/zariadenia vzniku emisií: Taviace pece EAF a LF

|  |  |  |  |  |  |
| --- | --- | --- | --- | --- | --- |
| **Meraná**  **Zložka** | **Priemerná hodnota**  **( C )**  **(mg/m3 ) 1)** | **Maximum**  **( C )**  **(mg/m3 ) 1)** | **Emisný limit2)**  **( C )**  **(mg/m3 ) 1)** | **Režim s najvyš.**  **emisiami**  **(áno/nie)** | **Upozornenie na**  **súlad/nesúad2)** |
| TZL | 1,2 | 1,3 | 15 | áno | **súlad** |
| CO | 76 | 83 | 1 000 | áno | **súlad** |
| NOx | 85 | 102 | 400 | áno | **súlad** |

1) Stavové podmienky vyjadrenia hmotnostnej koncentrácie: 0o C, 101,3 kPa, suchý plyn.

2) Emisný limit (ďalej len „EL“), podmienky jeho platnosti a požiadavky dodržania EL: Rozhodnutie IPKZ SIŽP Banská Bystrica č. 8756-5635/47/2016/Mkš/470400104/Z9 zo dňa 18.02.2016.

3. Správa o oprávnenom meraní emisií TZL, PCDD/F z prevádzky Oceliarne a Valcovne rúr v spoločnosti Železiarne Podbrezová a.s., číslo správy a dátum vydania: 02/364/2018 zo dňa 18. septembra 2018.

Meranie vykonala oprávnená osoba EKO-TERM SERVIS s.r.o., Napájadlá 11/2743, 040 12 Košice, IČO: 31 695 671.

Deň oprávnenej technickej činnosti: 23. – 24. august 2018

Výsledky merania:

Zdroje/zariadenia vzniku emisií: Taviace pece EAF a LF

|  |  |  |  |  |  |
| --- | --- | --- | --- | --- | --- |
| Meraná  Zložka | Priemerná hodnota  ( C )  (ng-TEQ/m3 )1) | Maximum  ( C )  (ng-TEQ/m3 )1) | Emisný limit2)  ( C )  (ng-TEQ/m3 )1) | Režim s najvyš.  emisiami  (áno/nie) | Upozornenie na  súlad/nesúad2) |
| PCDD/F | 0,03 | 0,03 | 0,1 | áno | **súlad** |

Zdroje/zariadenia vzniku emisií: Sklad prísad

|  |  |  |  |  |  |
| --- | --- | --- | --- | --- | --- |
| Meraná  Zložka | Priemerná hodnota  ( C )  (mg/m3 ) 1) | Maximum  ( C )  (mg/m3 ) 1) | Emisný limit2)  ( C )  (mg/m3 ) 1) | Režim s najvyš.  emisiami  (áno/nie) | Upozornenie na  súlad/nesúad2) |
| TZL | <MS 3) | <MS 3) | 20 | áno | **súlad** |

1) Stavové podmienky vyjadrenia hmotnostnej koncentrácie: 0o C, 101,3 kPa, suchý plyn.

2) Emisný limit (ďalej len „EL“), podmienky jeho platnosti a požiadavky dodržania EL: Rozhodnutie IPKZ SIŽP Banská Bystrica č. 5147/485/OIPK/470400104/2004/Šk zo dňa 17.08.2005 v znení neskorších zmien a č. 343/63/OIPK/470400206/2006/Vč zo dňa 04.07.2006 v znení neskorších zmien.

3) Medza stanoviteľnosti použitej metódy (ďalej len „MS“). MSTZL = 0,5 mg/m3 .

Na základe výsledkov z oprávnených technických činností uvedených v Správach č. 02/309/2021zo dňa 02.06.2021, č. 02/224/2020 zo dňa 15.05.2020 a č. 02/364/2018 zo dňa 18.09.2018 bola požiadavka dodržania EL pre znečisťujúce látky vypúšťané z jednotlivých technologických častí prevádzky do ovzdušia určená rozhodnutím č. 8756-5635/47/2016/Mkš/470400104/Z9 zo dňa 18.02.2016, č. 5147/485/OIPK/470400104/2004/Šk zo dňa 17.08.2005 v znení neskorších zmien a č. 343/63/OIPK/470400206/2006/Vč zo dňa 04.07.2006 v znení neskorších zmien **splnená.**

**6.** kontrolovaná podmienka) C. Emisné limity, 1. Emisné limity pre vypúšťanie znečisťujúcich látok do ovzdušia, ***bod č. 1.2: Emisné limity v tabuľke č. 1 a č. 2 platia pre koncentrácie prepočítané na suchý plyn pri štandardných stavových podmienkach 101,325 kPa a 0 °C. Referenčný obsah O2 (O2 ref.) sa neuplatňuje.***

Zistený stav: **Dodržaná**

Opis: Áno

Požiadavka pre stavové podmienky vyjadrenia hmotnostnej koncentrácie: 0o C, 101,3 kPa, suchý plyn, určená rozhodnutím č. 5147/485/OIPK/470400104/2004/Šk zo dňa 17.08.2005 v znení neskorších zmien a č. 343/63/OIPK/470400206/2006/Vč zo dňa 04.07.2006 v znení neskorších zmien bola splnená.

**7.** kontrolovaná podmienka) J. Monitorovanie prevádzky, poskytovanie údajov a podávanie správ, 1. Kontrola emisií do ovzdušia, ***bod č. 1.2: Zisťovať údaje o dodržaní emisných limitov pre určené znečisťujúce látky pri menovitom výkone prevádzky zdroja znečisťovania ovzdušia – technológie: EAF pec a LF pec, sklad prísad a súvisiace aparáty.***

Zistený stav: **Dodržaná**

Opis: Áno

Menovitá kapacita je 50 ton.hodina-1 plynulo odlievaných oceľových blokov (kontiodliatkov).

Na základe predložených správ o oprávnenom meraní emisií, údaje o dodržaní emisných limitov pre určené znečisťujúce látky z jednotlivých prevádzok zdroja znečisťovania ovzdušia prevádzkovateľ zisťuje pri menovitom výkone, čím je podmienka povolenia splnená.

**8.** kontrolovaná podmienka) J. Monitorovanie prevádzky, poskytovanie údajov a podávanie správ, 1. Kontrola emisií do ovzdušia, ***bod č. 1.3: Kontrola dodržania emisného limitu pre jednotlivé znečisťujúce látky vypúšťané z príslušných technologických častí prevádzky do ovzdušia je uvedená v tabuľke č. 3 a č. 4.***

*tab. č. 3 Technologická časť prevádzky „EAF pec, LF pec“*

|  |  |  |  |  |  |
| --- | --- | --- | --- | --- | --- |
| **Technologická časť prevádzky** | **Výška komína (m) /priemer (m)** | **Odlučovacie zariadenia** | **Znečisťujúca látka** | **Interval periodického merania (rok)** | **Metódy merania** |
| EAF pec, LF pec | 37,55/4,50 | hadicový filter s regeneračným zariadením („ALFA-JET Plus“) | TZL | 6 resp. 3 1),2),3) | Manuálna gravimetrická metóda-izokinetický odber |
| NOx | NDIR,NDUV,(UV), CL, iný fyzikálny alebo elektrochemický princíp (s NO a NO2 meracími článkami) |
| CO | NDIR,NDUV, iný fyzikálny princíp, elektrochemicky |
| Hg | CVAFS-fluorescenčná spektrometria |
| PCDD+  PCDF | Napr. GC-MSD (plynová chromatografia-hmotnostno spektrometrický detektor) |

TZL – tuhé znečisťujúce látky, NOx – oxidy dusíka vyjadrené ako NO2 , CO – oxid uhoľnatý, PCDD + PCDF – polychlórované dibenzo-p-dioxíny (PCDD) a polychlórované dibenzofurány (PCDF), NDIR – nedisperzná infračervená spektrometria, NDUV – nedisperzná ultrafialová spektrometria, CL – chemiluminiscencia, UV – ultrafialová spektrometria

1. Prevádzkovateľ je povinný dodržiavať interval periodického merania:
2. tri kalendárne roky, ak sa hmotnostný tok znečisťujúcej látky v mieste platnosti určeného emisného limitu rovná alebo je vyšší ako 0,5-násobok limitného hmotnostného toku (ďalej len „LHT“) a nižší ako 10-násobok LHT;
3. šesť kalendárnych rokov, ak je hmotnostný tok znečisťujúcej látky v mieste platnosti určeného emisného limitu nižší ako 0,5-násobok LHT;
4. LHT pre TZL = 500 g.h-1 ; LHT pre CO = 5 000 g.h-1 ; LHT pre NOx = 5 000 g.h-1 ; LHT pre Hg = 1,0 g.h-1 ;
5. Meranie PCDD + PCDF vykonať 1x za 3 roky od vykonaného 1. jednorázového merania a ďalej v intervale 6 rokov, ak meranie preukáže nízke hodnoty PCDD + PCDF.

*tab. č. 4 Technologická časť prevádzky „Sklad prísad“*

|  |  |  |  |  |  |
| --- | --- | --- | --- | --- | --- |
| **Technologická časť prevádzky** | **Výška komína (m) /priemer (m)** | **Odlučovacie zariadenia** | **Znečisťujúca látka** | **Interval periodického merania (rok)** | **Metódy merania** |
| Sklad prísad | 39,70/1,0 | textilný filter s regeneračným zariadením | TZL | 61) | Manuálna gravimetrická metóda-izokinetický odber |

TZL – tuhé znečisťujúce látky

1. Interval periodického merania znečisťujúcej látky TZL predĺžený rozhodnutím č. 6657-23453/2011/Pet/470400104/Z5

Zistený stav: **Dodržaná**

Opis: Áno

*Technologická časť prevádzky „EAF pec, LF pec“*

|  |  |  |  |
| --- | --- | --- | --- |
| **Znečisťujúca látka** | **Interval periodického merania (rok)** | **Meranie vykonané (rok)** | **Interval merania dodržaný/ nedodržaný** |
| TZL | *tab. č. 3* 1) a) | 2020, 2017 | dodržaný |
| NOx | *tab. č. 3* 1) a) | 2020, 2017 | dodržaný |
| CO | *tab. č. 3* 1) a) | 2020, 2017 | dodržaný |
| Hg | *tab. č. 3* 1) b) | 2021, 2015 | dodržaný |
| PCDD+PCDF | *tab. č. 3* 3) | 2021, 2018 | dodržaný |

*Technologická časť prevádzky „Sklad prísad“*

|  |  |  |  |
| --- | --- | --- | --- |
| **Znečisťujúca látka** | **Interval periodického merania (rok)** | **Meranie vykonané (rok)** | **Interval merania dodržaný/ nedodržaný** |
| TZL | *tab. č. 4* 6 1) | 2018, 2012 | dodržaný |

Interval periodického merania znečisťujúcich látok vypúšťaných z technologickej časti prevádzky EAF pec, LF pec a sklad prísad bol dodržaný, tým je podmienka povolenia pre kontrolu dodržania emisného limitu splnená.

**9.** kontrolovaná podmienka) J. Monitorovanie prevádzky, poskytovanie údajov a podávanie správ, 1. Kontrola emisií do ovzdušia, ***bod č. 1.4: Emisný limit sa pri diskontinuálnom meraní považuje za dodržaný, ak žiaden výsledok diskontinuálneho merania neprekročí ustanovenú hodnotu.***

Zistený stav: **Dodržaná**

Opis: Áno

Podmienka povolenia vyhodnotená v Podmienke 1.1, kapitole II. Podmienky povolenia, časť C. Emisné limity, bod 1. Emisné limity pre vypúšťanie znečisťujúcich látok do ovzdušia. Podmienka splnená.

**10.** kontrolovaná podmienka) J. Monitorovanie prevádzky, poskytovanie údajov a podávanie správ, 1. Kontrola emisií do ovzdušia, ***bod č. 1.6: Miesta odberu vzoriek a prevedenie stálych meracích miest musí zodpovedať príslušným platným predpisom v oblasti ochrany ovzdušia.***

Zistený stav: **Dodržaná**

Opis: Áno

Podľa predložených správ z oprávnených meraní, meracie /odberové miesto vyhovuje požiadavkám na výber miesta merania podľa STN EN 15259 (uvedené v časti 3. OPIS MIESTA OPRÁVNENÉHO MERANIA). Podmienka na výber miesta merania bola splnená.

**11.** kontrolovaná podmienka) J. Monitorovanie prevádzky, poskytovanie údajov a podávanie správ, 1. Kontrola emisií do ovzdušia, ***bod č. 1.7: Prevádzkovateľ je povinný zabezpečiť pri diskontinuálnom meraní emisií znečisťujúcich látok pre preukazovanie dodržania určeného emisného limitu (pozn.: BAT-AEL - úroveň emisií súvisiaca s BAT) čas odberu vzoriek/merania podľa nasledujúcej tabuľky č. 5.***

*tab. č. 5 Čas odberu vzoriek /merania*

|  |  |  |  |
| --- | --- | --- | --- |
| **Technologická časť prevádzky** | **Odlučovacie zariadenie** | **Znečisťujúca látka** | **Čas odberu vzoriek/ merania** |
| EAF pec, LF pec | hadicový filter  s regeneračným  zariadením („ALFA-JET Plus“) | TZL  Hg  NOx  CO  PCDD+PCDF | min. 0,5 hodiny  min. 4 hodiny  min. 0,5 hodiny  min. 0,5 hodiny  6 – 8 hodín |
| Sklad prísad | textilný filter s regeneračným zariadením | TZL | min. 0,5 hodiny |

TZL – tuhé znečisťujúce látky, NOx - oxidy dusíka vyjadrené ako NO2 , CO – oxid uhoľnatý, PCDD + PCDF – polychlórované dibenzo-p-dioxíny (PCDD) a polychlórované dibenzofurány (PCDF)

Zistený stav: **Dodržaná**

Opis: Áno

Správa o oprávnenom meraní emisií č. 02/309/2021 zo dňa 02.06.2021

Taviace pece EAF a LF

|  |  |  |  |  |
| --- | --- | --- | --- | --- |
| **Charakter technológie** | **Druh merania** | **Metóda merania** | **ZL** | **Počet jednotlivých meraní/perióda určený skutočný** |
| diskontinuálna | periodické meranie | manuálna  prístrojová | PCDD/F  Hg  TZL  CO, NOx | 6-8 hodín 1/6 hodín  min. 4 hodiny 1/240 min.  min. 0,5 hodiny 3/32 min.  min. 0,5 hodiny 3/30 min. |

Správa o oprávnenom meraní emisií č. 02/224/2020 zo dňa 15.05.2020

Taviace pece EAF a LF

|  |  |  |  |  |
| --- | --- | --- | --- | --- |
| **Charakter technológie** | **Druh merania** | **Metóda merania** | **ZL** | **Počet jednotlivých meraní/perióda**  **určený skutočný** |
| diskontinuálna | periodické | manuálna  prístrojová | TZL  CO, NOx | min. 0,5 hodiny 3/32 min.  min. 0,5 hodiny 3/60 min. |

Správa o oprávnenom meraní emisií č. 02/364/2018 zo dňa 18.09.2018

Sklad prísad

|  |  |  |  |  |
| --- | --- | --- | --- | --- |
| **Charakter technológie** | **Druh merania** | **Metóda merania** | **ZL** | **Počet jednotlivých meraní/perióda**  **určený skutočný** |
| diskontinuálna šaržová | periodické | manuálna | PCDD/F  TZL | 6-8 hodín 1/6 hodín 16 min  min. 0,5 hodiny 3/30 min. |

Z vyššie uvedeného vyplýva, že pri diskontinuálnom meraní emisií znečisťujúcich látok pre preukazovanie dodržania určeného emisného limitu, čas odberu vzoriek bol dodržaný, tým bola podmienka povolenia splnená.

**12.** kontrolovaná podmienka) J. Monitorovanie prevádzky, poskytovanie údajov a podávanie správ, 1. Kontrola emisií do ovzdušia, ***bod č. 1.8: Prevádzkovateľ je povinný monitorovať a preukazovať dodržiavanie emisných limitov, predkladať doklad o výsledku diskontinuálnej oprávnenej technickej činnosti najneskôr do 60 dní od vykonania posledného odberu vzorky alebo inej zodpovedajúcej technickej činnosti na príslušnom monitorovacom mieste. V prípade zistenia prekročenia emisných limitov, bezodkladne o tom informovať inšpekciu a okresný úrad životného prostredia.***

Zistený stav: **Dodržaná**

Opis: Áno

Dodržanie povinnosti predkladania dokladu o výsledku diskontinuálnej oprávnenej technickej činnosti v predpísanom termíne bolo prevádzkovateľom preukázané poskytnutím kópií sprievodných listov - list pre SIŽP, IŽP BB, OIP č. 57569 Pbžp/2022 zo dňa 01.07.2022, list pre OÚ BR, OSŽP č. 57579 Pbžp/2022 zo dňa 01.07.2022.

**13.** kontrolovaná podmienka) J. Monitorovanie prevádzky, poskytovanie údajov a podávanie správ, 7. Podávanie správ, ***bod č. 7.1: Prevádzkovateľ je povinný oznamovať údaje do národného registra znečisťovania v zmysle zákona o IPKZ každoročne za predchádzajúci kalendárny rok do 31.marca v písomnej alebo elektronickej forme Slovenskému hydrometeorologickému ústavu.***

Zistený stav: **Dodržaná**

Opis: Áno

Dodržanie povinnosti oznamovania údajov do národného registra znečisťovania za r. 2021 v predpísanom termíne bolo prevádzkovateľom preukázané poskytnutím kópie sprievodného listu - list pre SHMÚ č. 18255/Pbžp/2022 zo dňa 25.02.2022.

**14.** kontrolovaná podmienka) J. Monitorovanie prevádzky, poskytovanie údajov a podávanie správ, 7. Podávanie správ, ***bod č. 7.2: Prevádzkovateľ je povinný oznamovať príslušnému obvodnému úradu životného prostredia, úseku štátnej správy ochrany ovzdušia do 15. februára bežného roka úplné a pravdivé informácie o zdroji znečisťovania ovzdušia, emisiách, znečisťujúcich látkach a dodržiavaní emisných limitov za uplynulý kalendárny rok ustanovené vykonávacím predpisom.***

Zistený stav: **Dodržaná**

Opis: Áno

Dodržanie povinnosti oznamovania údajov o zdroji znečisťovania ovzdušia, emisiách, znečisťujúcich látkach a dodržiavaní emisných limitov za uplynulý kalendárny rok 2021 v predpísanom termíne bolo prevádzkovateľom preukázané poskytnutím kópie sprievodného listu - list pre OÚ BR, OSŽP č. 14044/Pbžp/2022 zo dňa 14.02.2022.

**15.** kontrolovaná podmienka) J. Monitorovanie prevádzky, poskytovanie údajov a podávanie správ, 7. Podávanie správ, ***bod č. 7.4: Oznamovať písomne plánovaný termín vykonania oprávneného merania inšpekcii a príslušnému obvodnému úradu životného prostredia, úseku štátnej správy ochrany ovzdušia najmenej 5 pracovných dní pred jeho začatím, ak sa plánovaný termín vykonania oprávneného merania zmení, najviac však o päť pracovných dní, oznamovať skorší termín oprávneného merania najmenej dva pracovné dni pred jeho začatím a neskorší termín najmenej jeden pracovný deň pred pôvodne plánovaným termínom.***

Zistený stav: **Dodržaná**

Opis: Áno

Dodržanie povinnosti oznamovania plánovaného termínu vykonania oprávneného merania inšpekcii a príslušnému obvodnému úradu životného prostredia, úseku štátnej správy ochrany ovzdušia pred jeho začatím za rok za r. 2021 v predpísanom termíne bolo prevádzkovateľom preukázané poskytnutím kópií sprievodných listov - list pre SIŽP, IŽP BB, OIP č. 36431 Pbžp/2022 zo dňa 26.04.2022, list pre OÚ BR, OSŽP č. 36432 Pbžp/2022 zo dňa 26.04.2022. Samotné meranie bolo vykonané dňa 04.05.2021.

**16.** kontrolovaná podmienka) J. Monitorovanie prevádzky, poskytovanie údajov a podávanie správ, 7. Podávanie správ, ***bod č. 7.5: Ročnú evidenciu a príslušné informačné podklady uchovávať najmenej päť rokov po skončení príslušného roka. Prevádzkovateľ je povinný uchovávať tieto informácie tak, aby boli chránené proti neoprávneným zásahom, zmenám a strate údajov. Ak sa vedú len v elektronickej forme, príslušné elektronické prostriedky musia zabezpečiť uchovanie údajov aj počas porúch elektrického napájania.***

Zistený stav: **Dodržaná**

Opis: Áno

Ročné evidencie a príslušné informačné podklady sú po dobu 5 rokov uchovávané v tlačenej forme u zodpovedného zamestnanca Odboru bezpečnosti a životného prostredia (PbŽP). Po piatich rokoch sú uložené v podnikovom archíve. V digitálnom formáte sú uchovávané na pevnom disku u prevádzkovateľa.

**18.** kontrolovaná podmienka) J. Monitorovanie prevádzky, poskytovanie údajov a podávanie správ, 7. Podávanie správ, ***bod č. 7.8: Prevádzkovateľ je povinný predkladať každoročne do 28. februára nasledujúceho roku hlásenie o vzniku odpadu a nakladaní s ním inšpekcii a príslušnému obvodnému úradu životného prostredia.***Zistený stav: **Dodržaná**

Opis: Áno

Dodržanie povinnosti hlásenia o vzniku odpadu a nakladaní s ním v predpísanom termíne bolo prevádzkovateľom preukázané poskytnutím kópie sprievodného listu - list pre OÚ BR, OSŽP č. 17956/Pbžp/2022 zo dňa 24.02.2022.

**19.** kontrolovaná podmienka) J. Monitorovanie prevádzky, poskytovanie údajov a podávanie správ, 7. Podávanie správ, ***bod č. 7.9: Prevádzkovateľ je povinný oznamovať údaje do národného registra znečisťovania každoročne za predchádzajúci rok do 31. mája nasledujúceho roka v písomnej alebo elektronickej forme Slovenskému hydrometeorologickému ústavu.***

Zistený stav: **Dodržaná**

Opis: Áno

Dodržanie povinnosti oznamovania údajov do národného registra znečisťovania za r. 2021 v predpísanom termíne bolo prevádzkovateľom preukázané poskytnutím kópie sprievodného listu - list pre SHMÚ č. 18255/Pbžp/2022 zo dňa 25.02.2022.

**20.** kontrolovaná podmienka) J. Monitorovanie prevádzky, poskytovanie údajov a podávanie správ, 7. Podávanie správ, ***bod č. 7.10: Prevádzkovateľ je povinný predkladať, ako pôvodca odpadov a prevádzkovateľ zariadenia, každoročne do 28. februára nasledujúceho roku za predchádzajúci kalendárny rok príslušnému okresnému úradu, odboru starostlivosti o životné prostredie hlásenie o vzniku odpadu a nakladaní s ním a evidenčný list zariadenia.***Zistený stav: **Dodržaná**

Opis: Áno

Dodržanie povinnosti hlásenia o vzniku odpadu a nakladaní s ním v predpísanom termíne bolo prevádzkovateľom preukázané poskytnutím kópie sprievodného listu - list pre OÚ BR, OSŽP č. 17956/Pbžp/2022 zo dňa 24.02.2022.

1. **Prílohy správy**  Nie, zápis z kontroly Útvaru inšpekcie ochrany ovzdušia je zapracovaný do predkladanej správy z environmentálnej kontroly
2. **Zhodnotenie dodržania podmienok povolenia**

Dodržané

* Podmienky B. Podmienky prevádzkovania, 1. Všeobecné podmienky body č. 1.5, 1.6, 1.7, 1.8
* Podmienky C. Emisné limity, 1. Emisné limity pre vypúšťanie znečisťujúcich látok do ovzdušia body č. 1.1, 1.2
* Podmienky J. Monitorovanie prevádzky, poskytovanie údajov a podávanie správ, 1. Kontrola emisií do ovzdušia body č. 1.2, 1.3, 1.4, 1.6, 1.7, 1.8
* Podmienky J. Monitorovanie prevádzky, poskytovanie údajov a podávanie správ, 7. Podávanie správ body č. 7.1, 7.2, 7.4, 7.5, 7.8, 7.9, 7.10

1. **Záver – celkové zhodnotenie**

Z kontrolných zistení vyplýva, že kontrolované podmienky integrovaného povolenia boli dodržané. Prevádzkovateľ Železiarne Podbrezová a.s. v prevádzke “ Oceliareň Železiarne Podbrezová “ vykonáva činnosť v súlade s podmienkami určenými v integrovanom povolení podľa § 26 ods. 1 písm. a), b) zákona o IPKZ. Prevádzka je udržiavaná pod dohľadom. Kontrolou neboli zistené skutočnosti, ktoré si vyžadujú zmenu integrovaného povolenia pre predmetnú prevádzku.

1. **Podpisy**

Za SIŽP: RNDr. Anna Čičmancová .............................................

RNDr. Magdaléna Urbánková .............................................

Ing. Mária Petrová .............................................